Rikunarita-ORG/Wikinium huggingface dataset:
# Ганна Паўлаўна Паўлава

| Ганна Паўлаўна Паўлава |
| --- |
| руск.: Анна Павловна (Матвеевна) Павлова |
|  |
| Дата нараджэння | 12 лютага 1882(1882-02-12) ці 31 студзеня 1881(1881-01-31) |
| Месца нараджэння | * Санкт-Пецярбург, Расійская імперыя
 |
| Дата смерці | 23 студзеня 1931(1931-01-23)[…] |
| Месца смерці | * Гаага, Паўднёвая Галандыя, Нідэрланды, Каралеўства Нідэрландаў
 |
| Месца пахавання | * Голдэрс-Грын[d]
 |
| Грамадзянства | * Расійская імперыя
 |
| Муж | Victor Dandré[d] |
| Адукацыя | * Акадэмія рускага балета імя А. Я. Ваганавай
 |
| Прафесія | балерына, харэограф, рэдактар, silent film actor, танцоўшчыца |
| Гады актыўнасці |
з 1899 |
| Узнагароды |    |
| IMDb | ID 0667816 |
| Подпіс |  |
|  Медыяфайлы на Вікісховішчы |

**Ганна Паўлаўна (Мацвееўна) Паўлава** (31 студзеня (12 лютага) 1881, Санкт-Пецярбург, Расійская імперыя — 23 студзеня 1931, Гаага, Нідэрланды) — руская артыстка балета, адна з найвялікшых балерын XX стагоддзя.

## Біяграфія

Маці Ганны Паўлавай, прачка Любоў Фёдараўна Паўлава, была замужам за адстаўным салдатам Мацвеем Паўлавым, аднак біёграфы сыходзяцца на тым, што Ганна Паўлава была пабочнай дачкой Любові Фёдараўны і вядомага чыгуначнага падрадчыка і маскоўскага банкіра Лазара Палякова.

Пасля заканчэння Ваганаўскага вучылішча, у 1899 годзе была прынята ў трупу Марыінскага тэатра. Танцавала партыі ў класічных балетах «Шчаўкунок», «Канёк-Гарбунок», «Раймонда», «Баядэрка», «Жызэль». У 1906 годзе стала вядучай танцоўшчыцай трупы.

Вялікі ўплыў на яе выканальніцкую манеру аказала сумесная праца з балетмайстрам А. Горскім і асабліва М. Фокіна. Ганна Паўлава выконвала галоўныя ролі ў балетах М. Фокіна «Шапеніяна», «Павільён Арміды», «Егіпецкія ночы» і інш

У 1907 годзе на дабрачынным вечары ў Марыінскім тэатры Ганна Паўлава ўпершыню выканала пастаўленую для яе М. Фокіна харэаграфічную мініяцюру «Лебедзь» (пазней «памірае лебедзь»), якая стала пасля адным з сімвалаў рускага балета XX стагоддзя. У 1909 годзе ўдзельнічала ў «Рускіх сезонах» Сяргея Дзягілева ў Парыжы, якія паклалі пачатак яе сусветнай вядомасці. Афіша працы В. Сярова з сілуэтам А. Паўлавай стала назаўжды эмблемай «Рускіх сезонаў». З 1910 гастралявала са сваёй трупай у многіх краінах свету, сцвярджаючы традыцыі рускай танцавальнай школы.

## Творчасць

Сярод лепшых партый — Нікія («Баядэрка» Л. Мінкуса, 1902), Жызэль («Жызэль» А. Адана, 1903), Бінт-Анта («Дачка фараона» Ч. Пуньі, 1906) і інш. Праславілася ў харэаграфічным эцюдзе «Памірае лебедзь» на музыку К. Сен-Санса. Мастацтва Г. Паўлавай вызначалася музычнасцю, эмацыянальнай дзейснасцю танца, псіхалагічнай змястоўнасцю, шырынёй жанравага дыяпазону. Яе артыстычная дзейнасць адрадзіла інтарэс да балетнага мастацтва ва ўсім свеце.

## Зноскі

## Спасылкі

* New World Encyclopedia
* Ганна Паўлава: рускі лебедзь Архівавана 25 лютага 2010.
* НЕУМІРУЧЫ ЛЕБЕДЗЬ
* Ганна Паўлава Архівавана 27 сакавіка 2015. на Бібліяграфічным рэсурсе «Каб памяталі»
# Роберт Олтмен

| Роберт Олтмен |
| --- |
| англ.: Robert Altman |
|  |
| Дата нараджэння | 20 лютага 1925(1925-02-20)[…] |
| Месца нараджэння | * Канзас-Сіці, Джэксан, Місуры, ЗША
 |
| Дата смерці | 20 лістапада 2006(2006-11-20)[…] (81 год) |
| Месца смерці | * Лос-Анджэлес, акруга Лос-Анджэлес, Каліфорнія, ЗША
 |
| Грамадзянства | * ЗША
 |
| Дзеці | Robert Reed Altman[d] |
| Адукацыя | * Wentworth Military Academy and College[d]
* Southwest Early College Campus[d]
* Rockhurst High School[d]
* Southwest High School[d]
 |
| Прафесія | кінарэжысёр, сцэнарыст, кінапрадзюсар, мантажор, пісьменнік, лібрэтыст, тэатральны рэжысёр, кінаакцёр, рэжысёр, кінасцэнарыст, акцёр |
| Член у | * Амерыканская акадэмія мастацтваў і навук
* Writers Guild of America West[d]
 |
| Узнагароды | член Амерыканскай акадэміі мастацтваў і навук прэмія Нацыянальнага савета кінакрытыкаў ЗША за найлепшы фільм[d] Прэмія BAFTA за найлепшую рэжысуру[d] (21 сакавіка 1993) Primetime Emmy Award for Outstanding Directing for a Drama Series[d] (1989) прэмія «Оскар» за выдатная заслугі ў кінематографе[d] (5 сакавіка 2006) |
| IMDb | ID 0000265 |
| robertaltman.com (англ.) |
|  Медыяфайлы на Вікісховішчы |

**Роберт Олтмен** (англ.: Robert Altman, 20 лютага 1925, Канзас-Сіці, ЗША — 20 лістапада 2006, Лос-Анджэлес, ЗША) — амерыканскі кінарэжысёр і сцэнарыст, прадзюсар. Адзіны ў ЗША уладальнік галоўных узнагарод фестываляў вялікай тройкі — «Залатой пальмавай галіны», «Залатога льва» і «Залатога мядзведзя». Разам з Марцінам Скарсэзэ, Фрэнсісам Фордам Копалой, Сэмам Пекінпа, Вудзі Аленам, Стэнлі Кубрыкам і Раманам Паланскі — адзін з найбуйнейшых рэжысёраў Новага Галівуду.

## Зноскі